નોંધનીય છે કે, ગુજરાતમાં વિધાનસભાની ચૂંટણીની જાહેરાત થાય એ પહેલા જ ભાજપ ગુજરાતની તમામ સીટો સુધી વિવિધ રીતે ચૂંટણી પ્રચારની શરૂઆત કરી નાખી હતી. ભાજપના યુવા નેતા ઋત્વિજ પટેલ હાલ ગુજરાતની 182 વિધાન સભામાં 'વિજય ટંકારા યુવા સંમેલન' કરીને ચૂંટણી પ્રચારને વેગ આપી રહ્યા હતા. ભાજપની આ યાત્રા ચૂંટણી પ્રચારનો ભાગ બનશે તેમાં કોઈ નવાઈ નથી. ભાજપ સતત ચૂંટણીલક્ષી કાર્યક્રમ આપી રહ્યા છે. ભાજપના તમામ રાષ્ટ્રીય નેતા ગુજરાતના પ્રવાસે આવી રહ્યા છે એ પછી વડાપ્રધાન મોદી હોય કે પછી અરૂણ જેટલી. ભાજપના રાષ્ટ્રીય અધ્યક્ષ અમિત શાહ પણ 'યુવા ટાઉન હોલ' કાર્યક્રમ કરીને ચૂંટણી પ્રચારના શ્રીગણેશ કરી નાખ્યા હતા.